Здравейте, интересува ме как е уредено паркиране на места за хора с увреждания извън работно време на паркоместа без табелки с указани регистрационен номер на автомобил /съгласно наредбата/.


Имат ли право след края на работното време на синя или зелена зона да паркират автомобили без такъв талон за инвалидност даващ до 4 часа право във обособените зони престой.




Как е регламентирано паркирането на обособените места ” за хора с увреждания ” извън работно време на зоните?
=============================================================================================================

 

Здравейте,


критериите и условията за определяне на правоимащи лица с увреждания за безплатно и денонощно паркиране на превозващо ги ППС върху специално определено и сигнализирано за тази цел място до сградата по настоящ адрес на правоимащите са указани в чл. 90 от НОДТСО.


Критериите за определяне на правоимащи лица при издаване на карти за преференциално паркиране на ППС, превозващи хора с увреждания в зоните за почасово платено паркиране и паркингите общинска собственост на територията на Столична община са указани в чл. 91 от НОДТСО.


Въпросните паркоместа са единствено за преференциално паркиране на ППС, превозващи хора с увреждания.


Поздрави,  

адв. Николина Митова




Специално определено и сигнализирано за тази цел място за преференциално паркиране на ППС, превозващи хора с увреждания, следва да се ползва единствено от тях. Ако мястото не е специално определено и сигнализирано за преференциално паркиране на ППС, превозващи хора с увреждания, може да се ползва от всяко друго ППС.




Благодаря за отговора, но така и не ми стана ясно, ако не е място по критериите и условията за определяне на правоимащи лица с увреждания за безплатно и денонощно паркиране на превозващо ги ППС върху специално определено и сигнализирано за тази цел място може ли да се ползва от обикновени превозни средства след работно време на парко зоните? Например в близост до парк – може ли да бъде вдигнат автомобил паркирак на такова място ? Не мога да разбера и не съм правист


